[{"text_idx": "#000000", "text": "Giggs yn 'edrych ymlaen' at ei ge\u0302m gystadleuol gyntaf"}, {"text_idx": "#000001", "text": "Disgrifiad o\u2019r llun, Y Weriniaeth oedd yn fuddugol o 1-0 y tro diwethaf i'r ddau di\u0302m herio ei gilydd yng Nghaerdydd"}, {"text_idx": "#000002", "text": "Mae Ryan Giggs yn dweud ei fod yn \"edrych mlaen\" at arwain y ti\u0302m rhyngwladol yn ei ge\u0302m gystadleuol gyntaf fel rheolwr ei wlad."}, {"text_idx": "#000004", "text": "Dyma'r tro cyntaf i'r gwledydd chwarae'i gilydd ers i'r Weriniaeth ddod a\u0302 gobeithion Cymru o gyrraedd Cwpan y Byd 2018 i ben ym mis Hydref y llynedd."}, {"text_idx": "#000005", "text": "Dywedodd Giggs, sydd wedi rheoli'r ti\u0302m mewn tair ge\u0302m gyfeillgar hyd yma, y bydd y ge\u0302m hon yn \"foment o falchder\" iddo."}, {"text_idx": "#000006", "text": "Er bod llawer o so\u0302n wedi bod am drafferthion diweddar carfan Denmarc, pwysleisiodd Giggs ei fod yn canolbwyntio'n llwyr ar herio'r Gwyddelod."}, {"text_idx": "#000007", "text": "\"Rydyn ni'n gwybod y bydd hi'n ge\u0302m galed. Dyw'r Weriniaeth ddim wedi colli yn eu chwe ge\u0302m oddi cartref diwethaf a 'dan ni'n gwybod beth sy'n ein hwynebu,\" meddai."}, {"text_idx": "#000008", "text": "\"Mae 'na fwy o bwysau ar y ge\u0302m hon gan mai hon yw'r ge\u0302m gystadleuol gyntaf i mi, ond hoffwn i weld fy nhi\u0302m yn anodd i'w curo ond yn chwarae pe\u0302l-droed deniadol ar yr un pryd.\""}, {"text_idx": "#000010", "text": "Fe gadarnhaodd Giggs hefyd nad oes gan Gymru unrhyw broblemau gydag anafiadau."}, {"text_idx": "#000011", "text": "Mae'r enwau mawr i gyd wedi dychwelyd i'r garfan gan gynnwys ymosodwr Real Madrid, Gareth Bale, sydd wedi dechrau'r tymor ar da\u0302n gyda thair go\u0302l mewn tair ge\u0302m yn La Liga."}, {"text_idx": "#000013", "text": "Mae'r gystadleuaeth newydd gan UEFA yn golygu llai o gyfleoedd ar gyfer gemau cyfeillgar i dimau rhyngwladol Ewrop."}, {"text_idx": "#000014", "text": "Dywedodd UEFA y bydd y gystadleuaeth newydd yn \"creu gemau mwy cystadleuol ac arwyddocaol i dimau, a strwythur a chalendr pwrpasol ar gyfer pe\u0302l-droed rhyngwladol\"."}, {"text_idx": "#000015", "text": "Un o nodweddion Cynghrair y Cenhedloedd yw y bydd timau yn chwarae rhai eraill o safon debyg, ac yn medru ennill dyrchafiad neu ddisgyn o un gynghrair i'r llall."}, {"text_idx": "#000016", "text": "Fe fydd perfformio'n dda yng Nghynghrair y Cenhedloedd yn golygu gwell siawns o grw\u0302p rhagbrofol haws ar gyfer yr Euros pan fydd y rheiny'n cael eu dewis ym mis Rhagfyr."}, {"text_idx": "#000017", "text": "Yn y gemau rhagbrofol hynny, fydd yn cael eu chwarae yn 2019, bydd dau di\u0302m o bob grw\u0302p yn ennill eu lle yn y twrnament terfynol."}, {"text_idx": "#000018", "text": "Ond i unrhyw di\u0302m fydd ddim wedi gorffen yn y ddau safle uchaf bydd dal cyfle arall i gyrraedd Euro 2020 drwy'r gemau ail gyfle, os oedd eu perfformiad yng Nghynghrair y Cenhedloedd eleni yn ddigon da."}, {"text_idx": "#000019", "text": "Disgrifiad, Dywedodd pennaeth cyfathrebu'r gymdeithas be\u0302l-droed, Ian Gwyn Hughes bod yr ymgyrch yn \"ddechrau newydd\" i'r ti\u0302m cenedlaethol"}, {"text_idx": "#000023", "text": "Davies yn barod i herio'r Weriniaeth"}, {"text_idx": "#000024", "text": "Cymru i herio Iwerddon a Denmarc"}, {"text_idx": "#000026", "text": "Prif StraeonBwrdd iechyd yn ymddiheuro wedi bron i ddegawdPublished3 awr yn o\u0302lCyfarfod i drafod newidiadau bwrdd rheoli URCPublished3 awr yn o\u0302lGemau rhagbrofol Euro 2024: Croatia 1-1 CymruPublished13 awr yn o\u0302l"}, {"text_idx": "#000028", "text": "Cyfarfod i drafod newidiadau bwrdd rheoli URC"}, {"text_idx": "#000030", "text": "CylchgrawnCofio Tre\u0302n Bach y MwmbwlsCwis: Goleudai Cymru'Mae'r Gymraeg yn iaith wyddonol'Goleuadau'r Gogledd yn goleuo'r awyr dros nosLuka Modric\u0301, a'r rhwystrau eraill ar y llwybr i Euro 2024Pafiliwn 20,000 o seddi 1893... a'r ddyled ddaeth wedynIfan Davies: Rhestr chwarae caneuon 'chillout'Lluniau: Cyngerdd 'chillout' Sian EleriSut mae denu adar i'r ardd?"}, {"text_idx": "#000034", "text": "Luka Modric\u0301, a'r rhwystrau eraill ar y llwybr i Euro 2024"}, {"text_idx": "#000036", "text": "Ifan Davies: Rhestr chwarae caneuon 'chillout'"}]